[{"text_idx": "#000000", "text": "C\u0302ina prezidanto Xi Jinping marde faris paroladon en la unua sesio de la 17a Pintkunveno de la Grupo 20 (G20) en Balio, Indonezio, en kiu li faris tri-punktan proponon, dirante, ke membroj de la G20 bezonas antau\u0306enigi pli inkluzivan, universale profitan kaj elastan tutmondan disvolvig\u0302on."}, {"text_idx": "#000002", "text": "La 17a Pintkunveno de S\u0302tataj kaj Registaraj Estroj de la G20 malfermig\u0302is marde en Balio, Indonezio, kun demandoj pri monda ekonomia renormaligo, mondaj prisanaj sistemoj kaj klimats\u0302ang\u0302ig\u0302o okupantaj la centran scenejon."}, {"text_idx": "#000003", "text": "En sia parolado, Xi ankau\u0306 tus\u0302is temojn inkluzive de profundigo de internacia kunlaboro kontrau\u0306 KOVIM-19 kaj malhelpo al tutmonda inflacio."}, {"text_idx": "#000004", "text": "Xi diris, ke C\u0302inio laboras kun iuj membroj de la G20 pri s\u0302uld-traktado sub la Komuna Kadro por S\u0302uld-traktado krom la Iniciato de la G20 pri Haltigo de S\u0302uld-servo, por helpi al koncernaj evoluantaj landoj trapasi la malfacilan tempon."}, {"text_idx": "#000005", "text": "La c\u0302ina prezidanto diris al la Pintkunveno de la G20, ke mang\u0302aj\u0302a kaj prienergia sekureco estas \"la plej urg\u0302a defio en tutmonda disvolvig\u0302o\", kaj ke la interrompig\u0302o de provizc\u0302enoj kaj internacia kunlaboro estas \"la radika kau\u0306zo de la nunaj krizoj.\""}, {"text_idx": "#000006", "text": "\"Ni devas rezolute oponi la intencon politikigi demandojn pri mang\u0302aj\u0302oj kaj energio au\u0306 uzi ilin kiel ilojn kaj armilojn. Unuflankaj sankcioj devas esti forigitaj, kaj limigoj al koncerna scienca kaj teknologia kunlaboro devas esti nuligitaj,\" li diris."}]